ЗАЦВЯРДЖАЮ

Намеснік старшыні

Магілёўскага гарвыканкама

\_\_\_\_\_\_\_\_\_\_\_В.А.Амялюсік

«\_\_\_» \_\_\_\_\_\_\_\_\_\_2024г.

ПАЛАЖЭННЕ

аб правядзенні адкрытага конкурсу дзіцячай і юнацкай творчасці

«На пачатку дарог», прысвечанага

100-годдзю з дня нараджэння народнага

пісьменніка Беларусі

Васіля Уладзіміравіча Быкава

1. АГУЛЬНЫЯ ПАЛАЖЭННІ

Адкрыты конкурс дзіцячай і юнацкай творчасці «На пачатку дарог» (далей – Конкурс) праводзіцца з мэтай стварэння ўмоў для рэалізацыі творчага патэнцыялу навучэнцаў, выяўлення і падтрымкі таленавітай моладзі, папулярызацыі творчасці народнага пісьменніка Беларусі Васіля Уладзіміравіча Быкава, патрыятычнага выхавання моладзі сродкамі роднай мовы.

2. АРГАНІЗАТАРЫ КОНКУРСУ

Дзяржаўная ўстанова дадатковай адукацыі «Цэнтр творчасці «Эверэст» г. Магілёва», аддзел ідэалагічнай работы і па справах моладзі Магілёўскага гарадскога выканаўчага камітэта.

# Партнёры Конкурсу – упраўленне культуры Магілёўскага гарадскога выканаўчага камітэта, упраўленне па адукацыі Магілёўскага гарадскога выканаўчага камітэта, Ленінская і Кастрычніцкая раённыя арганізацыі горада Магілёва РГА «Белая Русь», «Магілёўскае абласное аддзяленне грамадскага аб’яднання «Саюз пісьменнікаў Беларусі», установа адукацыі «Магілёўскі дзяржаўны ўніверсітэт імя Аркадзя Куляшова», установа культуры «Музей В.К.Бялыніцкага-Бірулі» Філіял Нацыянальнага мастацкага музея Рэспублікі Беларусь, «Центральная гарадская бібліятэка ім. К.Маркса УК «Цэнтралізаваная сістэма дзяржаўных публічных бібліятэк г. Магілева».

Арганізатарамі Конкурсу ствараецца аргкамітэт, у функцыі якога ўваходзіць прыём і апрацоўка заявак на ўдзел у Конкурсе, абранне і зацвярджэнне членаў журы (не менш чым за 5 дзён да правядзення Конкурсу), падвядзенне вынікаў і ўзнагароджанне пераможцаў Конкурсу.

3. УДЗЕЛЬНІКІ КОНКУРСУ

Да ўдзелу ў Конкурсе запрашаюцца навучэнцы ўстаноў адукацыіі культуры горада Магілева і Магілеўскай вобласці ва ўзросце ад 6 да 31 года ўключна.

4. УМОВЫ ПРАВЯДЗЕННЯ КОНКУРСУ

Тэрміны правядзення Конкурсу – **з 04 лістапада   
па 02 снежня 2024 года.**

Для ўдзелу у Конкурсе неабходна **не пазней за 18 лістапада 2024 года** запоўніць рэгістрацыйную Google форму ў адпаведнасці з намінацыяй.

Заяўкі і матэрыялы, дасланыя пасля ўказанага тэрміну, не разглядаюцца.

Удзельнікі ва ўсіх намінацыях ацэньваюцца па ўзроставых катэгорыях: 6-10 гадоў, 11-13 гадоў, 14-17 гадоў, 18-31 год.

Узрост удзельніка вызначаецца на момант правядзення Конкурсу. Пры ўзнікненні спрэчнай сітуацыі члены журы маюць права запатрабаваць дакумент, які падцвярджае ўзрост удзельніка.

Намінацыі: «Мастацкае слова», «Уласная паэзія», «Тэатральная пастаноўка» праводзяцца ў вочнай форме **26 лістапада 2024 года** ў дзяржаўнай ўстанове дадатковай адукацыі «Цэнтр творчасці «Эверэст» г. Магілёва» (г.Магілёў, пр.Дзімітрава, 65А).

Другі этап намінацыя «Малюнкі» праводзіцца ў вочнай форме **27 лістапада 2024 года** ва ўстанове культуры «Музей В.К.Бялыніцкага-Бірулі» Філіял Нацыянальнага мастацкага музея Рэспублікі Беларусь» (г.Магілёў, вул. Ленінская, 37).

Цырымонія ўзнагароджання пераможцаў Конкурсу адбудзецца **10 снежня 2024 года** ў дзяржаўнай установе дадатковай адукацыі «Цэнтр творчасці «Эверэст»г. Магілёва».

5.ЭТАПЫ І ПАРАДАК ПРАВЯДЗЕННЯ КОНКУРСУ.

Конкурс праводзіцца па наступных намінацыях:

5.1. «Мастацкае слова»

У дадзенай намінацыі Конкурс праводзіцца па наступных напрамках і формах:

чытальнікі - індывідуальнае выкананне;

чытальнікі - калектыўнае выкананне.

Удзельнікі прадстаўляюць уласнае выкананне урыўкаў з апавяданняў В.У.Быкава. Працягласць выканання павінна складаць не больш чым 5 хвілін.

5.2. «Уласная паэзія»

У дадзеным напрамку удзельнікі акрамя заяўкі дасылаюць тэкст верша уласнага сачынення, які выконваецца ў камп’ютарным наборы ў адпаведнасці са стандартнымі патрабаваннямі фарматавання.

Тэматыка вершаў: грамадзянска-патрыятычная, прысвечанная 80-й гадавіне Перамогі савецкага народа ў Вялікай Айчыннай вайне, а таксама вершы, прысвечаныя творчасці і жыццю народнага пісьменніка Беларусі Васіля Уладзіміравіча Быкава.

5.3. «Тэатральная пастаноўка»

Удзельнікі прадстаўляюць пастаноўку па творчасці Васіля Уладзіміравіча Быкава на беларускай мове. Працягласць выканання павінна складаць не больш чым 10 хвілін.

5.4. «Малюнкі»

Конкурс у гэтай намінацыі праводзіцца ў два этапы.

Першы этап*.* Удзельнікі прадстаўляюць свой малюнак разам з заяўкай. З прадстаўленых удзельнікамі малюнакаў (арыгінал, не больш адной работы) па творчасці і жыццю народнага пісьменніка Беларусі Васіля Уладзіміравіча Быкава, члены журы адбіраюць лепшыя работы (па 3 работы ў кожнай узроставай катэгорыі), аўтары якіх, будуць з’яўляюцца прэтэндэнтамі на «Гран-пры» у дадзенай намінацыі.

Другі этап. Прэтэндэнты на «Гран-пры» запрашаюцца   
ва ўстанову культуры «Музей В.К.Бялыніцкага-Бірулі» Філіял Нацыянальнага мастацкага музея Рэспублікі Беларусь», дзе будзе неабходна намаляваць малюнак на зададзеную тэму ў прысутнасці членаў журы. Пры сабе мець усе неабходныя матэрыялы для працы (паперу, алоўкі, фарбы, пэндзлі, палітру і іншае).

Удзельнікі намінацыі «Малюнкі» (першы і другі этап) пасля падвядзення вынікаў Конкурсу, забіраюць свае работы ў аргкамітэце.

5.5. «Буктрэйлер»

Удзельнікі па напрамку «Буктрэйлер» прадстаўляюць свой уласны ролік разам з заяўкай у відэафарматах (MPEG 4,AVI), працягласцю   
да 3 хвілін.

Буктрэйлер павінен адлюстроўваць прэзентацыю літаратурнага матэрыялапа творчасці народнага пісьменніка Рэспублікі Беларусь   
Васіля Уладзіміравіча Быкава, мець свой арыгінальны сюжэт і аўтарскае бачанне, музычнае суправаджэнне або агучванне.

6. ТЭХНІЧНЫЯ ЎМОВЫ ПРАВЯДЗЕННЯ КОНКУРСУ

Конкурс праводзіцца на базе дзяржаўнай установы дадатковай адукацыі «Цэнтр творчасці «Эверэст» г. Магілёва» (пр.Дзімітрава, 65А, прыпынак «Паўднёвая»).

Арыгіналы малюнкаў дасылаюцца ў канверце па адрасе:

ДУДА «Цэнтр творчасці «Эверэст» г. Магілёва»

пр.Дзімітрава, 65А

212040 г.Магілёў, або перадаюцца асабіста супрацоўнікам дзяржаўнай установы дадатковай адукацыі «Цэнтр творчасці «Эверэст» г.Магілёва», кабінет №4.

Парадак выступлення ўдзельнікаў вызначае аргкамітэт.

Вольная прастора на сцэне: 5х4 м (даўжыня, глыбіня). Колькасць задзейнічаных мікрафонаў – 5.

Кабінеты для пераапранання прадстаўляюцца за 30 хвілін да пачатку выступлення і 15 хвілін – пасля яго.

Час выступлення ўдзельнікаў вочнай формы Конкурсу будуць дадаткова даведзены на электронныя адрасы, з якіх былі атрыманы заяўкі на ўдзел (не менш чым за 5 дзён да пачатку конкурсу).

Для ўдзелу у Конкурсе неабходна не пазней за 18 лістапада 2024 года запоўніць рэгістрацыйную форму ў адпаведнасці з намінацыяй:

1. Мастацкае слова/індывідуальнае выкананне

<https://docs.google.com/forms/d/e/1FAIpQLSeEXSe1Y5D11yjREFcte1SPLd44eCWV1b1OhumYRkg-rJ1N9w/viewform>

2. Мастацкае слова/калектыўнае выкананне

<https://docs.google.com/forms/d/e/1FAIpQLSdCyQ___F68-EJNMMfrLWe3M9ZZ8ZTj0x3pVk-8OPVvboWepA/viewform>

3.Уласная паэзія

<https://docs.google.com/forms/d/e/1FAIpQLSc1qqoF4wKtbCooz4uly93AZRxEGqxsRj3W8AfwjGnI8BwEFQ/viewform>

4. Малюнкі

<https://docs.google.com/forms/d/e/1FAIpQLSe82TpVVN6-52SyRFxRFFE5b2EErjlwqCiZKIUQGhUMumYlWg/viewform>

5.Тэатральная пастаноўка

<https://docs.google.com/forms/d/e/1FAIpQLSfUf3ABqYp4oCvgzm2AWDXn6B_p_rGJK3ffxp6ByYeYk-Wv5Q/viewform>

6. Буктрэйлер

<https://docs.google.com/forms/d/e/1FAIpQLSeLf-R2CrEX7qvNF181mC9-MJOE8HVJriiZwConc4dJ1mPnpA/viewform>

Тэлефон для даведак:

(80222)77-60-93,+375296067056   
 Комлева Вольга Пятроўна.

7. ПАДВЯДЗЕННЕ ВЫНІКАЎ І ЎЗНАГАРОДЖАННЕ

Адзнака работ удзельнікаў Конкурсу праводзіцца па наступных крытэрыях:

Мастацкае слова / Уласная паэзія / Тэатральная пастаноўка: адпаведнасць тэматыцы Конкурсу; артыстызм і сцэнічная культура; узровень мастацкага і тэхнічнага выканання; адпаведнасць рэпертуару ўзроставым асаблівасцям выканаўцаў; захаванне часовага рэгламенту;

Малюнкі: выкананне ўмоў Конкурсу; творчая індывідуальнасць; арыгінальнасць раскрыцця тэмы і кампазіцыйнага выканання малюнка; валоданне тэхнікай, у якой выкананы малюнак; якасць выканання (прапрацаванасць дэталей малюнка, завершанасць працы);

Буктрэйлер: адпаведнасць тэматыцы Конкурсу; захаванне часовага рэгламенту; творчая індывідуальнасць і арыгінальнасць у паднясенні матэрыялу.

Пераможцы вызначаюцца па наступных напрамках:

* Мастацкае слова - індывідуальнае выкананне;
* Мастацкае слова - калектыўнае выкананне;
* Уласная паэзія;
* Малюнкі;
* Буктрэйлер;
* Тэатральная пастаноўка.

Па выніках конкурсу члены журы маюць права павялічваць або памяншаць колькасць прызавых месцаў.

Рашэнне журы канчатковае і абскарджанню не падлягае. Ацэначныя балы паводле конкурсных пратаколаў не выносяцца на ўсеагульнае абмеркаванне.

Імёны пераможцаў Конкурсу будуць размешчаны на сайце дзяржаўнай установы дадатковай адукацыі «Цэнтр творчасці «Эверэст» г.Магілёва» (эверест.бел) 05 снежня 2024 года ў раздзеле «На пачатку дарог».

Пераможцы Конкурсу будуць запрошаны на цырымонію ўзнагароджання, якая адбудзецца 10 снежня 2024 года ў дзяржаўнай установе дадатковай адукацыі «Цэнтр творчасці «Эверэст»г. Магілёва».

8. ФІНАНСАВАННЕ

Сродкі на арганізацыю і правядзенне Конкурса ажыццяўляюцца за кошт сродкаў дзяржаўнай установы дадатковай адукацыі «Цэнтр творчасці «Эверэст»г. Магілёва», Магілёўскага гарвыканкама, Магілёўскай гарадской арганізацыі грамадскага аб’яднання«Беларускі рэспубліканскі саюз моладзі», Ленінскай і Кастрычніцкай раённай арганізацыі горада Магілёва РГА «Белая Русь».

Камерцыйныя і некамерцыйныя арганізацыі могуць выступаць спонсарамі і партнёрамі конкурсу.

9. ЗАКЛЮЧНЫЯ ПАЛАЖЭННІ

Інфармацыя аб правядзенні Конкурсу размяшчаецца на афіцыйным сайце дзяржаўнай установы дадатковай адукацыі «Цэнтр творчасці «Эверэст» г. Магілёва» (эверест.бел) у раздзеле «На пачатку дарог».

Удзельнікі Конкурсу даюць згоду на апрацоўку аргкамітэтам прадстаўленных імі персанальных дадзеных з мэтай удзелу ў Конкурсе, узнагароджання пераможцаў, афармлення неабходных дакументаў, звязаных з правядзеннем Конкурсу, сувязі з удзельнікамі Конкурсу. Персанальныя дадзеныя канкурсантаў уключаюць: прозвішча, імя, імя па бацьку, дату нараджэння, кантактны тэлефон, электронны адрас.

Пералік дзеянняў з персанальнымі дадзенымі ўключае: апрацоўку персанальных дадзеных неаўтаматызаваным і аўтаматызаваным спосабам; апрацоўку, у тым лiку, сістэматызацыю, накапленне, захоўванне, ўдакладненне (аднаўленне, змяненне), выкарыстанне, распаўсюджванне персанальных дадзеных.

Прымаючы ўмовы дадзенага Палажэння, канкурсант прадстаўляе аргкамітэту права ажыццяўляць вышэйзгаданныя дзеянні са сваімі персанальнымі дадзенымі, а таксама прадастаўляюць аргкамітэту права на публiкацыю вынiкаў Конкурсу з указаннем прозвішча, імя і імя па бацьку ўдзельнiка Конкурсу.

Аргкамітэт мае права размяшчаць на сваім сайце конкурсныя работы, фотаздымкі з Конкурсу і выкарыстоўваць іх у рэкламнай прадукцыі без папярэдняй згоды з калектывам або асобным выканаўцам.

Арганізатары забяспечваюць прафесійны падыходда адбору ўдзельнікаў Конкурсу, пакідаюць за сабой права ўнясення ў дадзенае Палажэнне змяненняў і дапаўненняў, аб чым у тыднёвы тэрмін пасля прыняцця рашэння праінфармуюць удзельнікаў Конкурсу.

Дырэктар дзяржаўнай ўстановы

дадатковай адукацыі «Цэнтр

творчасці«Эверэст» г. Магілёва» І.В.Галоднікава

|  |  |
| --- | --- |
| УЗГОДНЕНА  Начальнік аддзела ідэалагічнай работы і па справах моладзі Магілёўскага гарвыканкама  А.Н.Ігнаценка | УЗГОДНЕНА  Начальнік упраўлення па адукацыі  Магілёўскага гарвыканкама  А.І.Корзун |
| УЗГОДНЕНА  Начальнік упраўлення культуры  Магілёўскага гарвыканкама  М.В.Клепчукова  УЗГОДНЕНА  Старшыня Ленінскай раённай арганізаціі горада Магілёва рэспубліканскага грамадскага аб’яднання «Белая Русь»  Я.І.Дуплеўскі  УЗГОДНЕНА  Першы сакратар Магілёўскага гарадскога камітэта грамадскага аб’яднання «Беларускі рэспубліканскі саюз моладзі»  А.А.Краўцова | УЗГОДНЕНА  Старшыня Магілёўскага абласнога аддзяленняграмадскага аб’яднання«Саюз пісьменнікаў Беларусі»  А.М.Казека  УЗГОДНЕНА  Старшыня Кастрычніцкай раённай  арганізаціі горада Магілёва  рэспубліканскага грамадскага  аб’яднання «Белая Русь»  А.А.Галушка |